Edukas internetiäri on unistuste elustiil – teenimisvõimalused on praktiliselt piiramatud, töökoht ja tööaeg on enda määrata. Tööta suvel Hiiumaa suvilas ja talvel Tenerifel, vaja on vaid head internetiühendust ja töökindlat arvutit.
Rahuliku une ja puhta südametunnistuse huvides tasuks aga ka teada, millised maksud ja riskid internetiäri mudelitega kaasnevad ning algusest peale oma tegemised mõistlikult planeerida.
Proovin järgnevas seerias teha ülevaate, kuidas erinevaid internetiäri mudeleid raamatupidamises kajastatakse ja kuidas maksustatakse.
NB! Palun siinkohal teie abi – nii eestikeelsete nimetuste kasutamisel kui ka toodete ja teenuste liikide lisamisel. Ja muidugi praktikute kommentaare, kes ise mõne konkreetse mudeliga tegelenud. Kui lugejate hulgas juhtub olema vastava kogemusega jurist, siis väga oodatud on ka sinu kommentaar võimalike täiendavate riskide kohta (nt toote vastavus ohutusnõuetele või garantiiga seonduvad teemad).
Internetiäri mudelid
Kui sa tahad luua omale internetiäri, mida saaks juhtida asukohast sõltumatult, siis laias laastus on selleks kaks võimalust:
- Müü oma toodet – loo toode või teenus, mida inimesed soovivad osta ja müü seda neile.
- Müü teiste toodet – leia kellegi teise loodud toode või teenus, mida inimesed soovivad osta ja müü seda neile.
Liigitaks neid järgnevalt:
|Tulu oma asja müügist||Tulu teiste asjade vahendamisest|
|Materiaalne toode||käsitöö (nt Etsy, Dawanda, Ebay…)||Dropshipping, affiliate fee


|Elektroonsed teenused (ja tooted)||e-raamat


mobiiliäpp
elektroonne koolitus
reklaamibännerid
|Affiliate fee|
|Professionaalne teenus||raamatupidamine 🙂


veebilehtede loomine
õigusabi
virtuaalne assistent
coaching
programmeerimine
|Affiliate fee|
Lisaks sõltub maksustamine sinu klientide asukohast, aga see ajaks tabeli juba väga keeruliseks, vaatame neid edaspidi ükshaaval.
Küsimused teile:
- Mis siit tabelist veel puudu on?
- Kas „affiliate fee“ võiks tõlkida kui „vahendustasu“?
- Kuidas tõlkida „dropshipping“? Kaubavahendus?